Projekat „Podrška Evropske unije za konkurentnost poljoprivrede i ruralni razvoj u Bosni i Hercegovini“ (EU4AGRI)“

SMJERNICE ZA PODNOŠENJE PRIJAVE

I

PRIJAVNI OBRAZAC

ZA PODNOSIOCE PRIJAVE NA JAVNI POZIV ZA IZRAŽAVANJE INTERESA ZA FIZIČKA LICA i POLJOPRIVREDNE OBRTE S PODRUČJA JEDINICA LOKALNE SAMOUPRAVE ODŽAK, ORAŠJE I DOMALJEVAC-ŠAMAC

ZA UČEŠĆE U AKTIVNOSTIMA ZASNIVANJA I PROŠIRENJA PROIZVODNJE SOJE U 2021. GODINI

Sarajevo, 15. mart 2021. godine

**1. Opće informacije**

Projekat „Podrška Evropske unije za konkurentnost poljoprivrede i ruralni razvoj u Bosni i Hercegovini“ (EU4AGRI) je četverogodišnja inicijativa (2020-2024), sa ciljem modernizacije poljoprivredno-prehrambenog sektora, otvaranja novih i zadržavanja postojećih radnih mjesta te podrške oporavku od krize prouzrokovane COVID-19 virusom u Bosni i Hercegovini.

Težište projekta je na povećanju ulaganja u poljoprivredno-prehrambeni sektor i podizanju nivoa znanja i vještina poljoprivrednih proizvođača i ostalih učesnika u lancima vrijednosti kroz prošireno pružanje savjetodavnih usluga, kao i poboljšanjem ekonomskih prilika u ruralnim područjima. Projekat također unapređuje politike kroz koherentan i komplementaran skup aktivnosti, uključujući jačanje institucionalnih kapaciteta i usluga, kao i podršku unapređenjima politika i regulatornih okvira.

Projektni pristup se bazira na partnerskom odnosu između UNDP-a i zainteresovanih lokalnih, kantonalnih te entitetskih institucija gdje UNDP angažuje raspoložive resurse u skladu sa potrebama i zahtjevima partnerskih institucija.

S tim u vezi, projekat EU4AGRI će u saradnji sa Ministarstvom poljoprivrede, vodoprivrede i šumarstva Županije Posavske tokom 2021. godine podržati razvoj lanca vrijednosti proizvodnje genetski nemodificirane soje u odabranim jedinicama lokalne samouprave (JLS), kao jednog od prioritetnih lanaca u sektoru poljoprivrede.

**2. Ciljevi**

Ovim javnim pozivom se pozivaju sva fizička lica i registrovani poljoprivredni obrti sa područja narednih jedinica lokalne samouprave: **Odžak, Orašje i Domaljevac-Šamac** da podnesu prijavu za dodjelu podrške od strane projekta EU4AGRI za zasnivanje i proširenje površina na kojim će se proizvoditi soja u 2021. godini.

**3. Opis planirane podrške**

U okviru ovog javnog poziva, podnosioci mogu podnijeti prijavu za paket podrške za zasnivanje i proširenje proizvodnje soje kako slijedi:

|  |  |  |
| --- | --- | --- |
| ***R/B*** | ***Tip proizvodnje*** | ***Struktura paketa podrške koja će biti pružena od strane projekta EU4AGRI svakom pojedinačnom korisniku*** |
| 1. | Soja | Sjemenski genetski nemodificirani materijal soje za površinu od minimalno 1 hektara do maksimalno 10 hektara |

Uz podršku projekta EU4AGRI i Ministarstva poljoprivrede, vodoprivrede i šumarstva Županije Posavske, odabranim korisnicima će biti pružena mogućnost da se komercijalno uvežu sa firmama otkupljivačima iz Bosne i Hercegovine i potpišu kooperantske ugovore i na taj način obezbijede siguran plasman svojih proizvoda poznatom kupcu i uspostave dugoročnu saradnju. Predmetom otkupa će biti samo one količine soje čija analiza je pokazala da soja nema primjesa genetski modificiranih organizama.

**Kod svih proizvođača koji budu podržani kroz projekat EU4AGRI će se tokom proizvodnje raditi analiza usjeva na prisustvo genetski modificiranih organizama (GMO). Analize će se raditi u polju, tokom proizvodnje, ali i pri otkupu soje. Projekat EU4AGRI zadržava pravo da isključi iz projekta sve proizvođače čije analize budu pozitivne na genetski modificirane organizme (GMO).**

***Napomena: Navedeni paket podrške se ne može mijenjati niti prilagođavati zahtjevima i željama podnosilaca prijava.***

**Obaveze podnosioca prijave:**

Od svakog podnosioca prijave se očekuje da:

1. Obezbijedi odgovarajuću površinu obradivog i pogodnog zemljišta na području navedenih JLS (minimalno 1 hektar obradive površine do maksimalno 10 hektara) na kojem će biti zasnovana proizvodnja soje;
2. Obezbijedi odgovarajuću gnojidbu i zaštitu za proizvodnju soje;
3. Adekvatno pripremi zemljište za sijanje i da izvrši sjetvu soje;
4. Učestvuje u obukama i drugim vidovima tehničke podrške;
5. Provodi sve potrebne agrotehničke mjere u toku vegetacije;
6. Dozvoli testiranje soje na genetski modificirane organizme (GMO) za vrijeme proizvodnje kao i za vrijeme otkupa.

Indikativni vremenski okvir trajanja projektne podrške odabranim korisnicima je u periodu april-oktobar 2021. godine. UNDP zadržava pravo da izmijeni ili produži vremenski okvir u zavisnosti od broja odabranih korisnika i dinamike implementacije projekta. Također, UNDP zadržava pravo smanjenja broja JLS, odobrenih površina za sjetvu soje i korisnika koji učestvuju u projektu u zavisnosti od raspoloživih finansijskih sredstava i broja prijava.

Po osnovu ovog javnog poziva, pravo učešća imaju poljoprivredni obrti i sva fizička lica koja ispunjavaju opšte i dodatne kriterije i koja su spremna da obezbijede iznad tražene stavke.

**Nepotpune prijave se neće uzimati u razmatranje. Ostala pravna lica (npr. d.o.o.) nemaju pravo prijave na ovaj javni poziv.**

**Fizička lica i poljoprivredni obrti koji su tokom 2018., 2019. i 2020. godine bili podržani od strane UNDP-ovog projekta CIDI za uspostavu i proširenje proizvodnje soje imaju pravo prijave na ovaj javni poziv.**

**VAŽNA NAPOMENA:**

**Ovim putem UNDP obavještava sve zainteresovane strane, uključujući i potencijalne korisnike, da bavljenje poljoprivrednom proizvodnjom podrazumijeva i određene rizike koji mogu rezultirati tjelesnim povredama, fizičkim, hemijskim i biološkim oštećenjima opreme, zemljišta i općenito prirodnog okruženja, te ekonomskim štetama usljed praktikovanja planiranih aktivnosti.**

**Rizici se odnose, ali nisu limitirani, na uticaj vremenskih prilika i klimatskih promjena, rukovanje i sadnju sadnog materijala, infekcije i kontaminaciju različim bakterijama, virusima i drugim štetnim organizmima, korištenje različitih hemijskih i bioloških preparata namjenjenih za poljoprivredne aktivnosti, korištenje i upotrebu različite mehanizacije kao i na sam rad svakog potencijalnog podnosioca prijave.**

**U okviru svog mandata, UNDP će poduzeti razumne napore kako bi ublažio i smanjio sve rizike kojima bi korisnici mogli biti izloženi. Zainteresirane strane, uključujući, ali ne ograničavajući se na potencijalne korisnike, prihvataju i razumiju da UNDP ne garantuje niti prihvata odgovornost za djelomično ili potpuno uklanjanje pojedinih ili svih rizika.**

**Svojim potpisom na prijavnom obrascu, svaki korisnik bezuslovno oslobađa UNDP i njegove dobavljače od bilo kakve odgovornosti. Također, svojim potpisom korisnici potvrđuju da su svjesni svih rizika koji proizlaze iz bavljenja poljoprivrednom proizvodnjom kojima oni lično, njihova imovina ili imovina trećih lica koju koriste u navedene svrhe, mogu biti izloženi te iste u potpunosti prihvaju na vlastitu odgovornost.**

## 4. Kriteriji za prijavu

Prijaviti se mogu fizička lica koja su se bavila ili se bave poljoprivrednom proizvodnjom te koja žive na području jedinica lokalne samouprave Odžak, Orašje i Domaljevac-Šamac. Također, poljoprivredni obrti koji su registrovani na teritoriji jedne od navedenih jedinica lokalne samouprave imaju pravo prijave na ovaj javni poziv.

1. **Svaki podnosilac prijave treba ispuniti sljedeće osnovne kriterije:**

**Za fizička lica**

* Podnosilac prijave mora imati prebivalište na teritoriji jedne od prethodno navedenih jedinica lokalne samouprave;
* Podnosilac mora nesmetano raspolagati sa poljoprivrednim zemljištem (od minimalno 1 hektara do maksimalno 10 hektara na području navedenih JLS) i treba biti sposoban za obavljanje planirane proizvodnje soje. Zemljište koje se nalazi na klizištu ili nekoj drugoj rizičnoj zoni se ne može koristiti za uspostavljanje proizvodnje. Osobe koje su pretrpjele štetu od klizišta, a imaju na raspolaganju zemljište koje se ne nalazi na klizištu, mogu se prijaviti sa zamjenskim zemljištem;
* Zemljište za proizvodnju soje treba ispunjavati potrebne agrotehničke i agropedološke uslove;
* Podnosilac prijave treba osigurati adekvatnu gnojidbu i zaštitu za proizvodnju soje te pripremiti zemljište i izvršiti sijanje soje;
* Ispravno popunjen i potpisan obrazac za prijavu te ispravno popunjena i potpisana izjava o saglasnosti;
* Podnosilac treba biti registrovan u Registru poljoprivrednih gazdinstava i Registru klijenata u skladu sa pravilnikom o registraciji poljoprivrednih gazdinstava ili biti u procesu registracije.

**Za poljoprivredne obrte**

* Podnosilac prijave mora biti registrovan na teritoriji jedne od navedenih jedinica lokalne samouprave;
* Podnosilac prijave mora nesmetano raspolagati sa poljoprivrednim zemljištem (od minimalno 1 hektara do maksimalno 10 hektara na području navedenih JLS) i treba biti sposoban za obavljanje planirane proizvodnje soje. Zemljište koje se nalazi na klizištu ili nekoj drugoj rizičnoj zoni se ne može koristiti za uspostavljanje proizvodnje. Obrti koji su pretrpjeli štetu od klizišta, a imaju na raspolaganju zemljište koje se ne nalazi na klizištu, mogu se prijaviti sa zamjenskim zemljištem;
* Zemljište za proizvodnju soje treba ispunjavati potrebne agrotehničke i agropedološke uslove;
* Podnosilac prijave treba osigurati adekvatnu gnojidbu i zaštitu za proizvodnju soje te pripremiti zemljište i izvršiti sijanje soje;
* Ispravno popunjen i potpisan obrazac za prijavu te ispravno popunjena i potpisana izjava o saglasnosti;
* Podnosilac treba biti registrovan u Registru obrta i drugim registrima u skladu sa pravilnikom o registraciji poljoprivrednih obrta.

**Dodatni kriteriji (ovi kriteriji važe i za fizička lica i poljoprivredne obrte, oni nisu eliminatorni te će se posebno bodovati):**

* Podnosilac živi u domaćinstvu u kojem su svi članovi nezaposleni, odnosno u kojem samo jedan član ima zaposlenje. Zaposljenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa;
* Podnosilac prijave živi u domaćinstvu koje ima 5 ili više članova domaćinstva;
* Podnosilac je samohrani roditelj;
* Podnosilac prijave je osoba mlađa od 30 godina starosti;
* Podnosilac prijave ima ili je imao status povratnika ili raseljene osobe;
* Podnosilac ima status osobe sa posebnim potrebama ili živi u domaćinstvu sa jednom ili više osoba sa posebnim potrebama;
* Podnosilac prijave je žena.

Ukoliko je ukupan broj potencijalnih korisnika koji ispunjavaju navedene uslove veći od broja korisnika koji mogu biti podržani, prednost će se davati višečlanim domaćinstvima te domaćinstvima koja u svom sastavu imaju osobe koje ispunjavaju više kriterija (npr. osobe sa posebnim potrebama koje dijele domaćinstvo sa osobama bez primanja).

**5. Smjernice za prijavu i potrebna prateća dokumentacija:**

1. Nakon što projekat EU4AGRI objavi poziv za podnošenje prijava, svi zainteresovani podnosioci prijava (fizička lica i poljoprivredni obrti), mogu preuzeti odgovarajuće obrasce za prijave u zgradi jedinice lokalne samouprave u kojoj žive, Ministarstvu poljoprivrede, vodoprivrede i šumarstva Županije Posavske ili sa web stranice [**http://www.ba.undp.org**](http://www.ba.undp.org).
2. Sva lica (fizička lica i poljoprivredni obrti) koja ispunjavaju uslove se pozivaju da dostave prijave, uključujući i svu potrebnu prateću dokumentaciju koja je navedena u nastavku, najkasnije do **29.03.2021. godine do 17:00 sati.**

Prijave se mogu dostaviti putem pošte ili lično u UNDP ured u Sarajevu koristeći ispod navedene podatke za adresiranje:

**UNDP BIH, Projekat EU4AGRI**

**UN HOUSE**

**Zmaja od Bosne bb**

**71000 Sarajevo**

Ukoliko se prijave šalju putem pošte, dokaz da je aplikacija dostavljena u roku predstavlja datum na otpremnici, poštanski žig ili priznanica.

Ukoliko se prijave podnose lično u UNDP-ov ured, dokaz da je prijava dostavljena u roku predstavlja potpisana i datirana potvrda o prijemu prijave koja će biti uručena podnosiocu prilikom prijema.

**Sve prijave koje se dostavljaju direktno ili putem pošte moraju biti predane u zatvorenoj koverti naslovljene na „PROJEKAT EU4AGRI – JAVNI POZIV ZA ZASNIVANJE I PROŠIRENJE PROIZVODNJE SOJE U 2021. GODINI“.**

1. Za sve dodatne informacije i pojašnjenja tokom perioda podnošenja prijava, podnosioci zahtjeva mogu direktno uputiti pitanja, upite i zahtjeve u pisanoj formi, na broj faksa +387 33 552 330 ili e-mail [registry.ba@undp.org](mailto:registry.ba@undp.org).
2. Obrasci s nepotpunim podacima će biti odbijeni.
3. Prijave koje ne sadrže potrebnu prateću dokumentaciju se neće razmatrati.

**Pored ispravno popunjenog i potpisanog obrasca za prijavu (obrazac je dostupan na str. 13-15) i izjave o saglasnosti (str. 16)**, lica koja se prijavljuju za učešće trebaju dostaviti prateću dokumentaciju, koja je navedena u nastavku.

**Popis prateće dokumentacije za fizička lica:**

1. **Obavezna dokumentacija:**

* Kopija lične karte – *ovjerena ili obična kopija;*
* CIPS prijava (ne starija od 30 dana od datuma podnošenja prijave) – *original ili ovjerena kopija;*
* Potvrda nadležne općinske službe prema mjestu prebivališta da je podnosilac registrovan ili podnio zahtjev za upis u Registar poljoprivrednih gazdinstava i Registar klijenata u skladu sa pravilnikom o registraciji poljoprivrednih gazdinstava ili odgovarajući dokumentovani dokaz da je podnosilac u procesu registracije – *obična ili ovjerena kopija;*
* Kućna lista za domaćinstvo podnosioca prijave sa datumom izdavanja iz perioda trajanja javnog poziva – *original ili ovjerena kopija;*
* Dokazi o nesmetanom raspolaganju zemljištem za uzgoj soje. Za parcele koje su navedene u Registru poljoprivrednih gazdinstava i klijenata kao dokaz može poslužiti potvrda o registraciji u Registru poljoprivrednih gazdinstava i klijenata koja se podnosi u sklopu obavezne dokumentacije ili Lista posjeda sa detaljnim prikazom parcela upisanih u Registar koju izdaje nadležna gradska/općinska služba. Ukoliko zemljišne parcele na kojima je planirana proizvodnja soje nisu navedene u Registru, potrebno je dostaviti kopiju ZK izvatka ili posjedovnog lista za predviđene parcele. Ukoliko parcele nisu u vlasništvu podnosioca prijave, potrebno je dostaviti ugovor o zakupu ili korištenju parcele u trajanju od minimalno 1 godine – *obične ili ovjerene kopije.*

1. **Dodatna dokumentacija:**

* Ukoliko je osoba koja aplicira samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) – *obična ili ovjerena kopija;*
* Ukoliko osoba koja aplicira ima ili je imala status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od općinske/gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili općine/grada koja potvrđuje status raseljene osobe – *obična ili ovjerena kopija;*
* Ukoliko osoba koja podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave zbog svog zdravstvenog stanja ne može obavljati planiranu poljoprivrednu proizvodnju, neka druga radno sposobna osoba iz domaćinstva treba biti nosilac prijave. Ukoliko podnosilac prijave nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva – *obična ili ovjerena kopija;*
* Potvrda sa nadležnog biroa za zapošljavanje za sve nezaposlene članove domaćinstva ne starija od 30 dana – *obična ili ovjerena kopija.*

**Popis prateće dokumentacije za poljoprivredne obrte:**

1. **Obavezna dokumentacija:**

* Kopija lične karte vlasnika obrta – *ovjerena kopija;*
* CIPS prijava vlasnika obrta (ne starija od 30 dana od datuma podnošenja prijave) – *original ili ovjerena fotokopija;*
* Kopija rješenja o upisu u Registar obrta – *obična ili ovjerena kopija;*
* Potvrda o izmirenim direktnim porezima i obavezama prema uposlenima izdana od strane nadležne poreske uprave – *original ili ovjerena kopija;*
* Potvrda da se obrt ne nalazi u registru obveznika poreza na dodatu vrijednost (PDV) izdana od strane Uprave za indirektno oporezivanje BIH ili ovjerena izjava od strane vlasnika obrta da se obrt ne nalazi u registru PDV obveznika (podnosi se samo u slučaju da obrt nije PDV obveznik) – *original ili ovjerena ili obična kopija;*
* Potvrda o izmirenim indirektnim porezima izdana od strane Uprave za indirektno oporezivanje BIH (podnosi se samo u slučaju da je obrt PDV obveznik) – *original ili ovjerena ili obična kopija;*
* Kućna lista za domaćinstvo vlasnika obrta sa datumom izdavanja iz perioda trajanja javnog poziva – *original ili ovjerena kopija;*
* Dokaz o nesmetanom raspolaganju zemljištem za uzgoj soje. Za parcele koje su navedene u Registru poljoprivrednih gazdinstava i klijenata kao dokaz može poslužiti potvrda o registraciji u Registru poljoprivrednih gazdinstava i klijenata ili Lista posjeda sa detaljnim prikazom parcela upisanih u Registar koju izdaje nadležna gradska/općinska služba. U aplikaciji je potrebno naznačiti na kojoj parceli ili parcelama (a koje su navedene u potvrdi o registraciji poljoprivredne proizvodnje) će se vršiti proizvodnja soje. Ukoliko parcele na kojima je planirana proizvodnja soje nisu navedene u potvrdi o registraciji poljoprivredne proizvodnje, potrebno je dostaviti kopiju ZK izvatka ili posjedovnog lista za predviđene parcele. Ukoliko parcele nisu u vlasništvu podnosioca prijave, potrebno je dostaviti ugovor o zakupu ili korištenju parcele u trajanju od minimalno 1 godine – *obična ili ovjerena kopija.*

1. **Dodatna dokumentacija:**

* Ukoliko je podnosilac prijave/vlasnik obrta samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) – *obična ili ovjerena kopija;*
* Ukoliko je podnosilac prijave/vlasnik imao ili ima status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od općinske/gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili opštine/grada koja potvrđuje status raseljene osobe – *obična ili ovjerena kopija;*
* Ukoliko podnosilac prijave/vlasnik obrta koji podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave/vlasnik nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva – *obična ili ovjerena kopija;*
* Potvrda sa nadležnog biroa za zapošljavanje za sve nezaposlene članove domaćinstva podnosioca prijave/vlasnika obrta ne starija od 30 dana – *obična ili ovjerena kopija.*

#### 6. Uloge i odgovornosti strana

Projekat EU4AGRI će odabranim korisnicima pružiti podršku i tehničku pomoć koja će se dodjeljivati u okviru raspoloživih sredstava projekta.

Svi podnosioci prijava (fizčka lica i poljoprivredni obrti) po osnovu ovog javnog poziva će morati potpisati izjavu o saglasnosti, kojom izražavaju svoju spremnost da zadovolje sljedeće zahtjeve (izjava o saglasnosti dostupna u nastavku, na stranici br. 16):

* pružanje svih relevantnih informacija na zahtjev UNDP-a i/ili Ministarstva poljoprivrede, vodoprivrede i šumarstva Županije Posavske;
* učešće u obukama organiziranim od strane UNDP-a i/ili Ministarstva poljoprivrede, vodoprivrede i šumarstva Županije Posavske;
* potpisivanje odgovarajućih ugovora o primopredaji sjemenskog materijala sa nadležnom jedinicom lokalne samouprave/ministarstvom;
* daju vlastiti doprinos uspostavljanju proizvodnje soje (priprema zemljišta, sjetva, provođenje svih agroteničkih mjera u toku vegetacije) te osiguraju adekvatnu gnojidbu i zaštitu za uzgoj soje tokom poljoprivredne sezone 2020. godine;
* pristup informacijama i parceli tokom posjeta u cilju procjene implementacije projekta;
* dozvole testiranje soje na genetski modificirane organizme (GMO) za vrijeme proizvodnje kao i za vrijeme otkupa.

**7. Proces odabira**

Izbor korisnika projekta po osnovu ovog javnog poziva će vršiti Komisija za odabir imenovana od strane UNDP-a koja će djelovati na nivou JLS ili grupe JLS, uz učešće i predstavnika JLS i/ili Ministarstva poljoprivrede, vodoprivrede i šumarstva Županije Posavske. Komisija će razmatrati prijave u skladu sa odredbama ovog javnog poziva.

Rezultati o izboru korisnika projekta bit će objavljeni na oglasnim pločama JLS i partnera koji učestvuju u ovom projektu i web stranici [**http://www.ba.undp.org**](http://www.ba.undp.org).

Izbor korisnika će se odvijati u dvije faze, uključujući:

***Prva faza: Usklađenost i evaluacija prijava po kriterijima iz javnog poziva***

* Komisija za odabir provodi pregled prijava i pregled usklađenosti prijave s administrativnim zahtjevima;
  + Provjera ispunjenosti osnovnih kriterija;
  + Provjera da li je dostavljena sva potrebna dokumentacija;
* Vrednovanje i bodovanje prijava fizičkih lica i obrta.
* Predstavnici Komisije i/ili JLS će procijeniti tačnost informacija navedenih u obrascu za prijavu i pogodnost predložene lokacije od strane podnosioca prijave za uzgoj soje.

***Druga faza: Izrada konačne liste odabranih korisnika***

* Komisija će na osnovu verifikacije podataka navedenih u prijavi i raspoloživih informacija iz JLS službi kao i Registra obrta izvršiti konačan odabir korisnika.

***VAŽNO:***

**Ukoliko se prilikom druge faze ustanovi da predložena lokacija zemljišta nije pogodna za proizvodnju soje, prijava se neće uzeti u dalje razmatranje! U slučaju da se kroz verifikaciju podataka iz prijava dođe do saznanja o lažnom predstavljanju i davanju netačnih informacija, podnosioc prijave će po automatizmu biti isključen iz projekta.**

**8. Evaluacija**

Sve dostavljene prijave će se ocjenjivati u dvije faze od strane Komisije za odabir korisnika, u skladu sa ispod propisanim kriterijima, pri čemu je svaka faza eliminatorna.

**KORAK 1. OTVARANJE PRISTIGLIH PRIJAVA, PROVJERA NA OSNOVU ADMINISTRATIVNIH I KVALIFIKACIONIH KRITERIJA, I EVALUACIJA PRIJAVA.**

**Fizička lica**

U sklopu prve faze, po prijemu i otvaranju prijava fizičkih lica, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava **osnovne kriterije** navedene u javnom pozivu. Ukoliko prijava ne ispunjava osnovne kriterije neće biti dalje razmatrana.
* Da li prijava ispunjava sve **administrativne kriterije** navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijava neće biti dalje razmatrana.

|  |  |  |  |
| --- | --- | --- | --- |
| **ISPUNJENOST ADMINISTRATIVNIH ZAHTJEVA I KRITERIJA (ZA FIZIČKA LICA)** | | | |
| **Provjera ispunjenosti osnovnih administrativnih kriterija i dostavljene obavezne dokumentacije:** |  | **DA** | **NE** |
| Ispunjen i potpisan obrazac za prijavu |  |  |  |
| Ispunjena i potpisana izjava o saglasnosti |  |  |  |
| Kopija lične karte |  |  |  |
| CIPS prijava (ne starija od 30 dana od datuma podnošenja prijave) |  |  |  |
| Kućna lista za domaćinstvo podnosioca prijave sa datumom izdavanja iz perioda trajanja javnog poziva |  |  |  |
| Dokaz o vlasništvu ili korištenju poljoprivrednog zemljišta predviđenog za uzgoj soje u sklopu projekta od minimalno 1 ha do maksimalno 10 ha (potvrda o registraciji u Registru poljoprivrednih gazdinstava i registru klijenata koja se podnosi u sklopu obavezne dokumentacije, Lista posjeda ili drugi dokazi o korištenju/vlasništvu zemljišta) |  |  |  |
| Potvrda o registraciji u Registru poljoprivrednih gazdinstava i Registru klijenata u skladu sa pravilnikom o registraciji poljoprivrednih gazdinstava ili odgovarajući dokumentovani dokazi da je podnosilac prijave u procesu registracije |  |  |
| Također, u ovoj fazi će se izvršiti provjera ispunjenosti dodatnih kriterija i dostavljene dodatne dokumentacije od strane fizičkih lica. **Dodatni kriteriji nisu eliminatorni** **i njihovo neispunjavanje ili djelimično ispunjavanje neće diskvalifikovati podnosioca iz procesa evaluacije.** Lista ispunjenosti dodatnih kriterija i pripadajuće dokumentacije je kako slijedi: | | | |
| **Dodatna dokumentacija:** |  | **DA** | **NE** |
| Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) |  |  |
| Potvrda o statusu povratnika ili potvrda o statusu raseljene osobe |  |  |
| Ukoliko osoba koja podnosi prijavu ima status osobe sa posebnim potrebama ili živi u domaćinstvu sa osobom ili više osoba koje imaju status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. |  |  |
| Potvrda nadležnog biroa za zapošljavanje za sve nezaposlene članove domaćinstva |  |  |

**Poljoprivredni obrti**

U sklopu prve faze, po prijemu i otvaranju prijava poljoprivrednih obrta, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava **osnovne kriterije** navedene u javnom pozivu. Ukoliko prijava ne ispunjava osnovne kriterije neće biti dalje razmatrana.
* Da li prijava ispunjava sve **administrativne kriterije** navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijedlog projekta neće biti dalje razmatran.

|  |  |  |  |  |
| --- | --- | --- | --- | --- |
| **ISPUNJENOST ADMINISTRATIVNIH ZAHTJEVA I KRITERIJA (ZA POLJOPRIVREDNE OBRTE)** | | | | |
| **Provjera ispunjenosti osnovnih administrativnih kriterija i dostavljene obavezne dokumentacije:** |  | **DA** | **NE** |
| Ispunjen i potpisan obrazac za prijavu |  |  |  |
| Ispunjena i potpisana izjava o saglasnosti |  |  |
| Kopija lične karte vlasnika obrta |  |  |
| CIPS prijava podnosioca prijave/vlasnika obrta (ne starija od 30 dana od datuma podnošenja prijave) |  |  |
| Kućna lista za domaćinstvo podnosioca prijave/vlasnika obrta sa datumom izdavanja iz perioda trajanja javnog poziva |  |  |
| Dokaz o vlasništvu ili korištenju poljoprivrednog zemljišta predviđenog za uzgoj soje u sklopu projekta od minimalno 1 ha do maksimalno 10 ha (potvrda o registraciji u Registru poljoprivrednih gazdinstava i klijenata ili Lista posjeda sa detaljnim prikazom parcela upisanih u Registar koju izdaje nadležna gradska/općinska služba ili drugi dokazi o vlasništvu/korištenju zemljišta) |  |  |
| Rješenje o upisu u Registar obrta |  |  |
| Potvrda o izmirenim direktnim porezima i obavezama prema uposlenima izdana od strane nadležne poreske uprave |  |  |
| Potvrda da se obrt ne nalazi u registru obveznika poreza na dodatu vrijednost (PDV) izdana od strane Uprave za indirektno oporezivanje BIH ili t ovjerena izjava da se obrt ne nalazi u registru PDV obveznika (podnosi se samo u slučaju da obrt nije PDV obveznik) |  |  |
| Potvrda o izmirenim indirektnim porezima izdana od strane Uprave za indirektno oporezivanje BIH (podnosi se samo u slučaju da je obrt PDV obveznik) |  |  |
| Također, u ovoj fazi će se izvršiti provjera ispunjenosti dodatnih kriterija i dostavljene dodatne dokumentacije. **Dodatni kriteriji nisu eliminatorni** **i njihovo neispunjavanje ili djelimično ispunjavanje neće diskvalifikovati podnosioca iz procesa evaluacije.** Lista ispunjenosti dodatnih kriterija i pripadajuće dokumentacije je kako slijedi: | | | |
| **Dodatna dokumentacija:** |  | **DA** | **NE** |
| Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece) podnosioca prijave/vlasnika obrta |  |  |
| Potvrda o statusu povratnika ili potvrda o statusu raseljene osobe podnosioca prijave/vlasnika obrta |  |  |
| Ukoliko podnosilac prijave/vlasnik obrta ima status osobe sa posebnim potrebama ili živi u domaćinstvu sa osobom ili više osoba koje imaju status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet |  |  |
| Potvrda nadležnog biroa za zapošljavanje za sve nezaposlene članove domaćinstva podnosioca prijave/vlasnika obrta |  |  |

**Evaluacijska ljestvica**

|  |  |  |
| --- | --- | --- |
| **Dodatni kriteriji** |  | **Maksimalan broj bodova** |
| Podnosilac prijave je osoba mlađa od 30 godina starosti |  | 10 |
| Podnosilac prijave je žena |  | 10 |
| Podnosilac živi u višečlanom domaćinstvu:   1. Domaćinstvo od 7 i više članova – 20 bodova 2. Domaćinstvo od 5-6 članova – 10 bodova 3. Domaćinstvo do 4 i manje članova – 0 bodova |  | 20 |
| Podnosilac prijave je samohrani roditelj |  | 15 |
| Podnosilac prijave ima ili je imao status povratnika ili raseljene osobe |  | 10 |
| Podnosilac ima status osobe sa posebnim potrebama ili živi u domaćinstvu sa osobom kojoj je potrebna posebna njega ili je osoba sa posebnim potrebama |  | 15 |
| Podnosilac živi u domaćinstvu u kojem su svi članovi nezaposleni. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa:   1. Svi članovi nezaposleni – 20 bodova 2. 1 član zaposlen – 10 bodova 3. 2 i više članova zaposleno – 0 bodova |  | 20 |
| **Ukupan max. broj bodova:** |  | **100** |

Sve prijave (prijave fizičkih lica i poljoprivrednih obrta) će se bodovati po iznad navedenim kriterijima. Nakon ocjenjivanja prijedloga u skladu sa iznad navedenim kriterijima, definira se preliminarna rang lista u skladu sa ostvarenim brojem bodova. Nakon toga, u sklopu druge faze procesa selekcije će se izvršiti verifikacija tačnosti podataka navedenih u obrascu za prijavu i raspoloživih informacija iz nadležnih JLS službi kao i Registra obrta, te će se definisati konačna rang lista odabranih korisnika.

**9. Indikativni vremenski okvir**

Predviđeni indikativni vremenski okvir za provedbu procesa odabira je slijedeći:

|  |  |
| --- | --- |
| **AKTIVNOST** | **DATUM** |
| **Objava poziva** | 16.03.2021. godine |
| **Krajni rok za dodatne upite i pojašnjenja** | 24.03.2021. godine |
| **Rok za podnošenje prijava** | 29.03.2021. godine |
| **Obavijest o konačnim rezultatima poziva** | 15.04.2021. godine |
| **Potpisivanje ugovora sa odabranim korisnicima i dodjela podrške** | April 2020. godine |

**OBRAZAC ZA PRIJAVU[[1]](#footnote-1)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Projekat EU4AGRIPrijava za podršku za uspostavljanje i proširenje proizvodnje soje u 2021. godini | | | | | | | | | | |
| informacije o podnosiocu prijave | | | | | | | | | | |
| Ime i prezime ili ime obrta: | | | | | | | | | | |
| Datum rođenja: | JMBG/ID obrta: | | | | | | Broj telefona: | | | |
| Adresa: | | | | | | | | | | |
| Organizacioni oblik (OPG/ poljoprivredni obrt/PPG): | | | | |  | | | | | |
| Općina/grad: | | | | | | | | | | |
| Informacije o članovima domaćinstva: | | | | | | | | | | |
| Ime i prezime | | Spol (M/Ž) | | JMBG | | | | | Porodični odnos | Starost |
|  | |  | |  | | | | |  |  |
|  | |  | |  | | | | |  |  |
|  | |  | |  | | | | |  |  |
|  | |  | |  | | | | |  |  |
|  | |  | |  | | | | |  |  |
|  | |  | |  | | | | |  |  |
|  | |  | |  | | | | |  |  |
|  | |  | |  | | | | |  |  |
| Da li posjedujete više od jedne stambene jedinice? Da □ Ne □ | | | | | | | | | | |
| Ukoliko je odgovor da, da li su ostali objekti u Vašem vlasništvu na prostoru općine/grada boravišta?  Da □ Ne □ | | | | | | | | | | |
| Da li ste pretrpjeli štetu tokom poplava u maju 2014. godine: Da □ Ne □ | | | | | | | | | | |
| Da li su navedeni objekti stradali u poplavama: Da □ Ne □ | | | | | | | | | | |
| Status osobe sa posebnim potrebama: Da □ Ne □ | | | | | | | | | | |
| Da li u domaćinstvu imate članova domaćinstva sa statusom osobe sa posebnim potrebama:  Da □ Ne □ | | | | | | | | | | |
| Status samohranog roditelja: Da □ Ne □ | | | | | | | | | | |
| Status povratnika ili raseljene osobe: Da □ Ne □ | | | | | | | | | | |
| Da li ste u protekle 3 godine učestvovali u nekom od UNDP-ovih projekata? Da □ Ne □  Ukoliko je odgovor da, ispod navedite u kojem projektu i kojoj aktivnosti ste učestvovali: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | | |
| PODACI O SOCIJALNOM STATUSU PODNOSIOCA | | | | | | | | | | |
| Radni status (za članove domaćinstva između 18 i 65 godina starosti) | | | | | | | | | | |
| Ime i prezime člana domaćinstva | | | Zaposlen/a (DA/NE, ukoliko DA, navesti gdje i naziv radnog mjesta) | | | | Nezaposlen/a (DA/NE) | Student/ica Penzioner/ka | | |
|  | | |  | | | |  |  | | |
|  | | |  | | | |  |  | | |
|  | | |  | | | |  |  | | |
|  | | |  | | | |  |  | | |
|  | | |  | | | |  |  | | |
|  | | |  | | | |  |  | | |
|  | | |  | | | |  |  | | |
|  | | |  | | | |  |  | | |
| STATUS POLJOPRIVREDNE PROIZVODNJE | | | | | | | | | | |
| Navedite kojom ste se poljoprivrednom djelatnošću bavili ili se trenutno bavite (voćarstvo, povrtlarstvo itd.)? | | | | | |  | | | | |
| Navedite površine koje ste obrađivali ili trenutno obrađujete (u hektarima)? | | | | | |  | | | | |
| Navedite godišnje prinose po kulturi koje ste ostvarivali u 2020. godini? Prinos navedite po hektaru te navedite i koju površinu sijete. | | | | | | \_\_\_\_\_\_\_\_\_\_\_\_\_\_\_\_\_\_\_\_\_\_tona  \_\_\_\_\_\_\_\_\_\_\_\_\_\_\_\_\_\_\_\_\_\_tona  \_\_\_\_\_\_\_\_\_\_\_\_\_\_\_\_\_\_\_\_\_\_tona  \_\_\_\_\_\_\_\_\_\_\_\_\_\_\_\_\_\_\_\_\_\_tona  \_\_\_\_\_\_\_\_\_\_\_\_\_\_\_\_\_\_\_\_\_\_tona | | | | |
| Koliko dugo se bavite ili ste se bavili ovom vrstom proizvodnje? | | | | | |  | | | | |
| Gdje i kome prodajete svoje proizvode (ukoliko se bavite komercijalnom poljoprivredom)? | | | | | |  | | | | |
| Da li se trenutno bavite ili ste se bavili proizvodnjom soje? Ako da, kojih sorti i na kojoj površini? | | | | | | Soja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| Da li ste u 2020. godini učestvovali u proizvodnji soje putem UNDP projekta LIR? Ukoliko jeste, na kojoj ste površini sijali soju? | | | | | |  | | | | |
| Da li posjedujete poljoprivrednu mehanizaciju? Ako da, navedite koju. | | | | | |  | | | | |
| PROIZVODNJA ZA KOJU SE PRIJAVLJUJETE | | | | | | | | | | |
| U skladu sa javnim pozivom, molimo Vas da ispod navedete sa kojom površinom poljoprivrednog zemljišta se prijavljujete za proizvodnju soje. Potrebno je navesti površinu u hektarima, uz napomenu da površina mora biti od minimalno 1 hektara do maksimalno 10 hektara. | | | | | | | | | | |
| Površina poljoprivrednog zemljišta uzgoj soje (u hektarima): \_\_\_\_\_\_\_\_\_\_\_\_\_\_\_\_\_ | | | | | | | | | | |
| Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (unijeti ime i prezime podnosioca prijave), ovim potvrđujem tačnost navedenih podataka i prihvatam da netačnost navoda u ovoj prijavi znači automatsku diskvalifikaciju mog učešća u projektu EU4AGRI.  Također, u potpunosti sam svjestan/na da bavljenje poljoprivrednom proizvodnjom podrazumijeva i određene rizike koji mogu rezultirati tjelesnim povredama, fizičkim, hemijskim i biološkim oštećenjima opreme, zemljišta i općenito prirodnog okruženja, te ekonomskim štetama usljed praktikovanja planiranih aktivnosti. Rizici se odnose, ali nisu limitirani, na uticaj vremenskih prilika i klimatskih promjena, rukovanje i sadnju sadnog materijala, infekcije i kontaminaciju različim bakterijama, virusima i drugim štetnim organizmima, korištenje različitih hemijskih i bioloških preparata namjenjenih za poljoprivredne aktivnosti, korištenje i upotrebu različite mehanizacije kao i na sam rad svakog potencijalnog podnosioca prijave.  U okviru svog mandata, UNDP će poduzeti razumne napore kako bi ublažio i smanjio sve rizike kojima bi korisnici mogli biti izloženi. Sve zainteresirane strane, uključujući, ali ne ograničavajući se na potencijalne korisnike, prihvataju i razumiju da UNDP ne garantuje niti prihvata odgovornost za djelomično ili potpuno uklanjanje pojedinih ili svih rizika.  Svojim potpisom na prijavnom obrascu, potpuno i bezuslovno oslobađam UNDP i njegove dobavljače od bilo kakve odgovornosti. Potvrđujem da sam svjestan/na svih rizika koji proizilaze iz bavljenja poljoprivrednom proizvodnjom kojima ja lično, moja imovina ili imovina trećih lica koju koristim u navedene svrhe, mogu biti izložen/a te iste u potpunosti prihvatam na vlastitu odgovornost. | | | | | | | | | | |
| Potpis: | | | | | | | | Datum: | | |

**IZJAVA O SAGLASNOSTI**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /*ime i prezime podnosioca prijave/vlasnika obrta*/ saglasan sam da u slučaju da budem odabran za učešće u aktivnostima uspostavljanja i proširenja proizvodnje soje u 2021. godini, implementiranih od strane projekta EU4AGRI osiguram sljedeće:

* pružanje svih relevantnih informacija na zahtjev UNDP-a i/ili Ministarstva poljoprivrede, vodoprivrede i šumarstva Županije Posavske;
* učešće u obukama organiziranim od strane UNDP-a i/ili Nadležnog Ministarstva poljoprivrede, vodoprivrede i šumarstva Županije Posavske;
* potpisivanje odgovarajućih ugovora o primopredaji sjemenskog materijala sa nadležnim ministarstvom. Dodijeljeni sjemenski materijal korisnik **NE SMIJE** dijeliti, otuđivati, prodavati ili uništavati bez pismene saglasnosti UNDP-a;
* vlastiti doprinos uspostavljanju proizvodnje soje (priprema zemljišta, sjetva, provođenje svih agrotehničkih mjera u toku vegetacije te osiguram adekvatnu gnojdbu i zaštitu za uzgoj soje tokom poljoprivredne sezone 2021. godine);
* pristup informacijama tokom posjeta organizovanim od strane UNDP-a i/ili Ministarstva poljoprivrede, vodoprivrede i šumarstva Županije Posavske;
* dozvolim testiranje soje na genetski modificirane organizme (GMO) za vrijeme proizvodnje kao i za vrijeme otkupa.

Potpis: \_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_

1. Kao odgovor na pitanja iz obrazca za prijavu koja nisu primjenjiva u Vašoj situaciji, u polju predviđenom za odgovor na ta pitanja trebate navesti nulu (0). [↑](#footnote-ref-1)